સમાજમાં જે રીતે આવા પુરુષોને ખરાબ માનવામાં આવે છે હકીકતે તેવું હોતું નથી. દરેક વુમનાઈઝર સ્ત્રીઓને હર્ટ (પીડા) કરવા માટે જ ફ્લર્ટ નથી કરતો. આ એક જાતની બીમારી છે એવું પણ કહી શકાય. હા જો તેમાં વિકૃતિ ભળે તો ક્રાઈમ કેસ બને છે. આ માનસિકતા વિશે અમેરિકન સાયકોલોજિસ્ટ ઓફ્રા ગેસ્ટીન કહે છે કે વુમનાઈઝર વ્યક્તિમાં આત્મવિશ્ર્વાસ મોટેભાગે ઓછો હોય છે. તેને વારંવાર પોતાના કોન્ફિડન્સને બુસ્ટ કરવાની જરૂર પડે છે. તેમાં ય સ્ત્રીઓ તેના તરફ આકર્ષાય છે તેવો અહેસાસ સતત વારંવાર જરૂરી બની જાય છે. દર વખતે નવી સ્ત્રી સાથે સંબંધ બાંધી તેનો પૌરુષીય અહમ્ સંતોષાય છે. વારંવાર આવા અહેસાસની જરૂરિયાત પુરુષને વુમનાઈઝર બનાવે છે.